
Prome Minister Evelyn Wever-Croes: 


HULANDA A PIDI MAS TEMPO PA MANDA 
INFORMACION DI E ENTIDAD NOBO CU NAN 
KIER PONE COMO CONDICION 











GOBIERNO DI ARUBA 





Dialuna 29 di juni, den conferencia di Prensa di Gobierno 
di Aruba, Prome Minister Evelyn Wever-Croes a anuncia e 
condicionnan cu Hulanda a pone pa asina Aruba ricibi e fiansa 
di e 3de Tranche. Den e carta di dia 18 mei ultimo, den cual a 
duna e aprobacion di e fiansa di 2e tranche, Rijksministerraad 
(RMR) a pone como condicion pa e 3e tranche pa Aruba, cu 
mester bin un entidad cu lo ricibi e fondonan den futuro, y cu 
lo tene supervision con e fondonan ta wordo uza. Gobierno di 
Aruba a pidi mas informacion riba e entidad ey varios biaha, 
y diahuebs ultimo a wordo priminti cu lo manda esaki dialuna 
29 juni, pues apenas 4 dia prome cu RMR cu lo mester a tuma 
luga diabierna 3 di juli. Sinembargo, e informacion aki no a 
wordo ricibi. 








| A 
Hulanda mientras tanto, a pidi mas tempo pa manda e 
informacion por escrito tocante e entidad nobo cu nan kier pone 
como condicion. E tema di fiansa pa Aruba lo wordo trata den 


e reunion di RMR di 10 juli, un siman mas leu. Naturalmente 
esaki, Prome Minister ta remarca, ta pone mas presion. 








Alabes, esaki ta pone cu e consultanan cu Gobierno a propone 
e siman aki cu gremionan y cu Parlamento, a wordo posponi 
cu un siman tambe. 


Prome Minister a duna di conoce cu Gobierno lo mantene 
pueblo informa di cualkier desaroyo riba e tema aki. 

Stay Safe 


We welcome our visitors from Europe, 
Canada and the Caribbean. 

We hope you can understand the strict 
Measures we had to take in the 
interest of your safety and well-being 
and that of our residents. 

Bon Bini 











Evelyn Wever-Croes 

SU RECUPER 


GOBIERNO DI ARUBA 

Prome Minister Evelyn Wever-Croes: 


CENTRO DI CONTROL DI CACHO 


Diaranson 1 di juli mainta, a tuma luga e inauguracion di e 
Centro di Control di Cacho. Prome Minister Evelyn Wever- 
Croes na e ocacion a splica pakico awo cu Aruba ta pasando 
den temponan hopi dificil, bin cu e centro aki y kico ta e 
prioridad pa bin cu algo asina awor aki mientras tin cosnan 
por ta ta mas importante pa atende y cu sigur tin hopi mas 
prioridad. Pa Gobierno di Aruba, e interes general tin prioridad. 
E problematica di abuso y negligencia di cacho tambe ta interes 
general y necesidad pa tur hende awor. 


Cachonan di caya manera nos ta yama nan criyoyamente, ta 
causa molester na tanto residentenan local como turistanan. 
Sea bo ta doño di un mascota of no, bo lo wordo afecta pa 
e situacion actual. P'esey ta importante pa nos soluciona 
e problematica di cacho riba caya mas lihe posibel. Cu e 
inauguracion di e centro aki, ta e prome paso pa soluciona y of 
alivia e molester cu cachonan ambulante por causa ciudadano 
y turistanan. Awor Polis tambe por actua segun e ley cu ta na 
vigor desde aña 2015 y hiba cachonan cu ta wordo haya riba 
caya na e Centro di Control di Cacho. 


Un otro ventaha di e centro aki ta cu por cuminsa tambe 
cu e proceso di elimina loke nos ta yama 'kill cage' cu 
lamentablemente a bin den existencia door di doñonan di 
mascota iresponsabel. Esaki pa hopi aña a duna Aruba mal 
nomber tanto bou nos mesun hendenan pero especialmente 
bou turistanan. 


Aruba su turismo ta basa den gran parti di turistanan di Merca. 
Ya algun aña caba e turistanan aki ta activo riba e tereno di 
cuido di cacho riba caya. Varios a logra adopta nos cachonan 
di caya y bay Merca bek cu nan, algo hopi bunita. Ta trata aki 
mas tanto di nos 'repeat visitors', pues esnan cu ta carga nos 
economia, y ta stima nos pais. 


Pero nan frustracion y tambe critica riba Gobierno tabata crece 
cada dia mas, mirando cu Gobierno mes no tabata haci nada. Y 
p'esey Gabinete Wever-Croes a compromete pa trece cambio 
pa asina sigui cu e lucha contra abuso y negligencia di bestia 
na Aruba. 


Un afia pasa a cuminsa cu e plan nacional pa atende e 
problematica di cacho na Aruba. E plan a wordo aproba den 
Conseho di Minister, y mesora e comision a cuminsa traha y 
awe esaki a bira realidad. Debi na e crisis di COVID e ehecucion 
di e plan a sufri retraso, pero COVID no mester sigui stroba 
nos di pone atencion na cuido di nos bestianan tambe. 


E trabounan a wordo coordina den tres diferente ministerio 
mas. Prome Minister a gradici su coleganan Minister Dangui 
Oduber, Minister Andin Bikker y Minister Marisol Lopez-Tromp. 











Tambe Prome Minister ta gradici e profesionalnan y tur cu a 
duna nan aporte pa awe nos ta aki. Pero principalmente Prome 
Ministter ta gradici e stakeholders cu pa hopi aña a percura pa 
esaki, nan mes, nan so, riba nan propio forsa. 


"Compasion pa bestia, ta directamente conecta cu e bondad di 
caracter y ta wordo bisa cu esun cu ta cruel cu bestianan, no 
porta un bon hende. Na e forma con un pais y su ciudadanonan 
ta trata e bestianan, bo por midi e bondad di e ciudadanonan y 
e grandesa di e pais. E ta refleha e progreso moral di un pais. 
Cue centro aki, Gobierno ta duna e prome paso den nos lucha 
contra abuso y negligencia di bestia. 


Mi kier a pidi abo, amante di mascota y abo tambe cu no ta 
amante di mascota, pa ban hunto pone man y yuda e comision 
di accion aki. Asina den un esfuerso comun nos por logra 
resolve e problema di cacho y di pushi na Aruba. E ta un 
comienso. Nos no ta caminda cu nos mester ta, pero nos ta 
riba e bon caminda. Mi ta garantisa bo cu Gobierno lo sigui 
haci su parti pa duna autoridadnan e hermentnan necesario pa 
por actua debidamente contra abuso y negligencia di bestia. 
Mi ta conta cu abo tambe, por favor, pone bo parti", Prome 
Minister a expresa den su discurso na ocacion di inauguracion 
di e Centro di Control di Cacho. 

MINISTER XIOMARA MADURO 


MINISTER di Finansa, Asuntonan Economico y Cultura. 

MUSEO CONECTA ARUBA 2020 


Museonan uni ta ofrece un programa virtual den vakantie 








^ 











Di 13 pa 31 di juli Fundacion Museo Arubano (FMA) y Museo 
Arqueologico Nacional Aruba (MANA) lo trece cada dia un 
programa virtual educativo y recreativo. Pa FMA ta participa 
Museo Historico Arubano, Museo di Industria, Museo di 
Comunidad y Carnival Euphoria. Cada dia lo ofrece actividad 
y informacion di diferente tema relaciona cu museonan y (pre)- 
historia di Aruba na nos mucha y hobennan. E programa lo ta 
acesibel via Youtube y Facebook. 


E forma diferente pa ofrece un programa digital den vakantie 
ta pa atende e realidad nobo cu Covid- 19 a crea. Tambe 
organisadornan ta tene cuenta cu mucha y hobennan cu 
no tin acceso na internet. Pa e grupo aki ta ofrece tambe 
un ‘Museum bag’ pa un prijs simbolico. E mochila aki lo tin 


material pa diferente actividad manera obra di man, tareanan 
y informacion cu por uza riba nan mes. E muchila aki lo ta 
obtenibel na balie di MANA for dia 13 di juli 2020, entre 9:30 
pa 16:00. Museonan Conecta ta hopi agradecido na Cosecha 
Aruba pa a pone e muchilanan disponibel. 


Organisadornan ta pidi tambe coperacion di mayor y henter 
comunidad pa yuda nos pa e informacion di e programa 
brinda por yega na nos mucha y hobennan. Tur comentario y 
sugerencia con pa mehora e programanan aki y ideanan pa 
otro tipo di programa ta bon bini. Manda bo(so) contribucion 
of feedback na email museoconecta2020@gmail.com. 
Naturalmente por sigui nos riba facebook di Fundacion Museo 
Arubano y Archeo Aruba pa mas informacion. 

PROGRAM VACACIONAL LA 


JULI 13 PA 31 






CONTENIDO ONLINE 

MUSEO OF BUSCA BO 
jee MUCHILA DI MUSEO 
2020 CU VARIOS ACTIVIDAD 


Muchila di museo = Afl: 5 





UZA “HASHTAG” Y GANA DIFERENTE PREMIO SUBSCRIBI NA NOS 
#MUSEOCONECTA2020 CANAL DI YOUTUBE 
“MUSEO CONECTA" 


EMAILNOS HA 
museoconecta2020@gmail.com SIGUI NOS RIBA NOS 
PA MAS INFORMACION 


PAGINANAN DI FACEBOOK 

Y ARUBA 


MINISTER ANDIN BIKKER 


MINISTER di Husticia, Seguridad y Migracion 


Minister di Husticia mr. Andin Bikker: 
CU APERTURA DI CENTRO DI CONTROL 
DI CACHO TIN MAS CONTROL RIBA 
MASCOTANAN INDESEA 


Diaranson mainta a tuma luga apertura di Centro di Control 
di Cacho na Wayaca. Ministerio di Husticia conhuntamente 
cu Ministerio di Asuntonan General, Ministerio di Salubridad 
y Ministerio di Infrastructura a participa den e proyecto pa tin 
mas control riba mascotanan indesea. Den discurso di Minister 
di Husticia mr. Andin Bikker diaranson mainta e la trece dilanti 
cu e proyecto aki ta den e programa di gobernación “Hunto 
pa Aruba” y asina pone énfasis riba combatimento di abuso di 
animal y solución pa animalnan riba caya. 








Tabata na October anja 2018 cu a institui un comité di Accion, 
consistiendo di representantenan di e ministerionan cual 
tarea tabata pa conseha gobierno riba e cumplimento di ley di 
cacho (hondenverordening) y con por soluciona e problema di 
cachonan di caya. Conforme stipulacion di articulo 7 di e ley 
di cacho, cachonan cu haya riba caminda publico of no ta na 
linja mester atrapa nan y hiba nan na un luga caminda nan por 
wordo wanta te ora nan donjo reclama nan. E killcage awor a 
reforma den un Centro di Control di Cacho y asina ta cuminsa 
un inicio nobo pa cachonan cu no tin donjo y por haya un di 
dos oportunidad pa wordo adopta den un periodo di tres te 
máximo diez dia depende si e cacho tin un chip. 


Cu apertura di e Centro di Control di Cacho ta un di e prome 
pasonan den ehecucion di e Plan Nacional. E siguiente 
paso lo ta formación di un Unidad di Control di Cacho cual 
ta bay consistiti di Cuerpo Policial, Bureau City Inspector y di 
Departamento di Gele Koorts Muskieten Bestrijding. Tarea di e 
unidad nan aki ta pa controla e cumplimento di stipulacionnan 
di e ley di cacho y si donjonan di cacho no cumpli cu e ley 
dado caso mester tuma e medidanan necesario. Cu ehecucion 
di e Plan Nacional, Gabinete Wever Croes un biaha mas ta 
pone den ehecucion locual a acorda dentro di e programa di 
gobernación. 

PROCEDURA PA 
TEST COVID 19 


፳፳ SI BO TIN SINTOMA 
E YAMA BO DOKTER DI CAS 
፳፳ DOKTER DI CAS TA HACI CITA PA BO NA DIAGNOSTIC CENTER 

Aruba su recuperacion y futuro 





MiNisTER DANGUI ODUBER 


MINISTER di Turismo, Salud y Deporte 

Minister Dangui Oduber: 


TUR LOKE BO MESTER SA TOCANTE ARUBA 
VISITOR INSURANCE RELACIONA CU 
COVID-19 

E consequencia di tin bishitante cu casonan positivo di 
COVID-10 na Aruba y no ta segura lo trece problemanan 
financiero pa gobierno y hospital. Pesey e ta importante pa 
cada bishitante cu yega nos isla tin e seguro cu lo cubri e 
gastonan aki. 


COMPANIANAN DI SEGURO 

Na un forma hopi habri y transparente gobierno a aserca 
Boogaard Assurantien pa nan como broker aserca TUR 
compania di seguro na Aruba pa por presenta e Covid-19 
insurance. E producto aki ta un producto nobo cu no tawata 
existi. Tur compania di seguro cu ta brinda cobertura medico a 


wordo aserca y finalmente e seguro a bira un pool di 3 compania 
cu ta Massy Insurance, Fatum y Elvira reisverzekeringen. Nos 
ta lamenta produmdamente cu partido AVP kier atacha y danja 
nomber di companianan renombra di seguro cu a haci hopi 
esfuerzo pa por brinda e cobertura di Covid-19 insurance. 

Tur e companianan aki a traha hunto cual no ta algo usual 
pasobra nan ta competidor di otro pa asina yuda pais cu e 
seguro aki. Partido AVP mester compronde bon cu e gobierno 
aki ta un gobierno drechi y den tur transparencia a encamina e 
proceso aki. Nos ta exigi partido AVP pidi un disculpa publico 
na tur e companianan di seguro pa purba daña y susha nan 
nomber. 

Continuacion Pagina 8 


KEN ETA CUBRI? 

E seguro di biahe (Aruba Visitor Insurance) pa cubri tur 
bishitante di afor cu ta bin bishita Aruba y ta test positivo pa 
COVID-19 na nan yegada of durante nan estadia na Aruba. 
Eno ta pa local cu ta desea di bai den exterior.E seguro di 
biahe lo bai ta unicamente disponibel riba e website di www. 
edcardaruba.aw desde 29 di juni 2020. 


KICO ETA CUBRI Y PAKICO ETA IMPORTANTE? 

E seguro aki lo bai yuda e turista cubri e gastonan medico te na 
limite di e polisa relaciona cu COVID-19 manera consultanan di 
dokter, medicina, admission pa hospital, gastonan di intensive 
care unit, specilista, x-ray, laboratorio y di cuido. E seguro 
aki lo yuda reduci posibel gastonan grandi cu turistanan por 
laga atras relaciona cu COVID-19. Esaki ta un problema caba 
cu Hospital a yega di enfrenta den pasado. Cu un pandemia 
andando e riesgo por ta hopi mas pio. Pesey eta importante 
pa cada bishitante cu yega nos isla tin e seguro cu lo cubri e 
gastonan aki. E seguro aki ta un factor clave den reaprtura di 
nos turismo. E seguro aki lo cubri tambe gastonan di isolacion 
pa bishitante cu ta test positivo pa COVID-19 y transporte 
special. E polisa lo cubri te na un suma maximo di 75.000 mil 
dollar. Mester tene na cuenta cu e parti di isolacion ta algo cu 
ningun seguro na mundo ta cubri. 


COSTO DI SEGURO 

Dekking pa e seguro ta depende di e largura di estadia di e 
bishitante. E costo minimo ta $15 pero no ta asina cu un persona 
cu estadia di 30 dia lo paga 30 bes $15. Calculacion di e gasto 
aki por wordo calcula riba e site www.arubavisitorinsurance. 
com. Minister Dangui Oduber a indica cu e seguro di COVID-19 
ta obligatorio pa tur biahero di cualkier continente cu excepcion 
di nos studiantenan cu ta studia den exterior y residentenan di 
Boneiro y Corsou. 


KICO TA E PLATAFORMA DI MIGRACION ONLINE? 

E asina yama “online imigraction platform” ta un instrumento/ 
plataforma online cu ta mandatorio pa tur turista cu ta bin Aruba 
of residentenan di Aruba cu ta regresa. Pa drenta Aruba lo 


About us 


Privacy Notification 








mester yena bo informacion personal y cumpli cu e rekisitonan 
online dentro di 72 ora prome cu nan check-in pa nan vuelo. 
Nos ta den un situacion cu ainda nos ta den un pandemia y e 
plataforma aki lo fungi como e prome filtro di entrada pa Aruba. 
E plataforma aki lo ta disponibel di 26 di juni en adelante riba 
e site www.edcardaruba.aw. 


KICO TA E REKISITONAN PA UN NO-RESIDENTE Y UN 
RESIDENTE? 

Na momento cu un persona subi e site www.edcardaruba.aw e 
lo mester haci un escogencia entre No-Residente y Residente. 
Pa e Residente e proceso ta uno hopi mas facil, e unico aspecto 
cu e Residente mester completa ta su declaracion di salud cu 
ta un serie di 4 pregunta cu a desaroya conhuntamente cu 
Departamento di Salud Publico. Mas cu claro tin filtro tambe pa 
verifica si e persona ta un Residente si of no. E proceso pa un 
No-Residente ta uno mas largo, banda di mester completa su 
informacion personal e NO-Residente tambe mester completa 
su declaracion di salud. Na mes momento riba e mesun site 
aki e No-Residente lo mester escohe su seguro y haci e pago 
pa su seguro di COVID-19 cu ta mandatorio. Un otro aspecto 
importante pa e No-Residente ta e parti legal di su bishita, 
lo hacie diferente pregunta pa segura cu e turista ta bay di 
acuerdo y ta consciente cu tur reglanan cu ta vigente durante 
su estadia na Aruba. Por ultimo e No-Residente y Residente 
mester completa e parti di PCR Test. 


CON E PROCESO DI E PCR TEST TA? 

Manera ta conoci Aruba lo aplica un 100% test rate, esaki ta 
nifica cu tur bishitante incluyendo local mester haci un PCR 
Test prome cu drenta Aruba. E Test aki tin un costo di $75 y ta 
wordo paga riba e plataforma prome cu check-in. E bishitante 
por haci e PCR Test tambe na e pais di su salida y upload 
e test negativo riba e plataforma dentro di 72 ora prome cu 
su check-in. E PCR-Test ta parti e declaracion di salud cu tur 
persona mester completa prome cu nan check-in pa nan vuelo. 
E plataforma lo indica na e aeroliña si un pasahero a cumpli cu 
tur rekisito, si esaki no ta e caso e pasahero lo no por continua 
cu su vuelo pa Aruba. 


Data Protection FAQ 

Decoratiecommissie Aruba 
Comision Condecoracion Real Aruba 


“Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACIÓN REAL 2021 


Aruba a conoce e afia aki un grupo grandi di 17 persona cu 
a ricibi un Condecoracion Real pa motibo cu nan a destaca 
riba diferente tereno y/of a dedica nan mes na nos comunidad. 
Comision Condecoracion Real Aruba ta informa cu entrante dia 
prome di juli 2020 pueblo di Aruba por entrega proposicionnan 
pa personanan ricibi un condecoracion real otro afia, na 
ocasion di celebracion di aña di Rey na april 2021. 


Pa un persona por wordo considera pa haya un condecoracion 
real mester tene cuenta cu e accento ta cay riba prestacionnan 
particular pa y den comunidad. Tin dos categoria: 

- Trabou boluntario, pues trabounan pa cual e persona no a/ta 
ricibi salario; 

- Prestacionnan particular cu un persona a haci contra pago, 
pues den su trabou. 

E prestacionnan aki mester ta di un caliber y nivel di e halto 
ey cu nan ta surpasa locual normalmente ta wordo spera di su 
trabou y mester tin un balor excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedo di un condecoracion real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel entrante 1 di juli 2020 na 
balie abou na entrada na Bestuurskantoor na Playa, na 
Bestuurskantoor na San Nicolaas of cerca e miembronan 
di Decoratiecommissie Aruba. Tambe por download e 
formularionan for di e website di Gobierno: www.gobierno.aw, 
www.overheid.aw, www.government.aw. 


E formularionan di proposicion mester wordo yena completo y 
detayadamente y mester wordo firma door di e persona(nan) 
of e instancia cu ta haci e proposicion ("voorsteller"). 

E motivacion di e peticion ta di crucial importancia. 

Pa evalua e meritonan di un persona cu ta wordo proponi pa 
un condecoracion real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega door di e persona en cuestion. 


Comision Condecoracion RealArubata enfatisa cu otorgamento 
di un condecoracion real mester keda un sorpresa pa e persona 
concerni. Pa e motibo ey ta di suma importancia pa NO informa 
e persona concerni cu ta bay haci un peticion pe, ni envolvi'e 
den e proceso di prepara un proposicion. Mester haci e trabao 








x 


preparatorio den tur secrecia. Esaki lo evita un desapunto den 
caso cu e condecoracion no ta wordo otorga. 


E entrega di un proposicion pa un condecoracion real mester 
wordo haci na Decoratiecommissie Aruba 

y mester wordo entrega den un envelop cera na Bureau 
di Minister Presidente di Aruba (Bureau Minister van 
Algemene Zaken) na atencion di Decoratiecommissie Aruba, 
Bestuurskantoor, L.G. Smith Blvd. 76, Oranjestad, Aruba. 


Proposicionnan pa condecoracionnan real ta wordo trata na 
Hulanda door di e organo cu ta carga e nomber di "Nederlandse 
Kapittel voor de Civiele Orden". Nan ta duna e conseho 
definitivo pa cu e condecoracionnan real y nan ta hopi estricto. 
Por ehempel, den caso cu un persona tin tremendo logronan 
pa comunidad, pero e tin por ehempel boetnan grave, un 
persona asina lamentabelmente no ta bin na remarca pa un 
condecoracion real durante cierto periodo. Por ehempel pa 
un boet durante un aña y dependiendo di e cantidad di boet 
durante mas afia. 

Semper un peticion mester wordo manda hopi luna adelanta, 
casi un aña adelanta, pa por keda cla cu tur tramite na Aruba y 
na Hulanda pa asina e personanan por ricibi nan condecoracion 
na luna di april di e aña venidero. E aña aki e ultimo dia pa 
entrega un proposicion pa un Condecoracion Real pa aña 
2021 ta diabierna 4 di september 2020. 


Por fabor tuma nota cu proposicionnan incompleto y 
proposicionnan cu a drenta despues di diabierna 4 di september 
2020 lamentabelmente no por wordo trata. 


Aruba tin hopi persona cu ta contribui na nos comunidad 
mediante trabou boluntario y personanan cu ta destaca 
realmente den nantrabou. Ta deseo di Comision Condecoracion 
Real Aruba pa mira hopi di nan ricibi un condecoracion real na 
2021, mescos cu e afia aki. Ta p'esey un peticion na un y tur 
pa haci un esfuerso pa esaki bira realidad y pa asina Aruba por 


honra su hendenan balioso. Comision Condecoracion Real 
Aruba ta spera cu pa afia di Rey 2021 tambe comunidad lo 
reacciona cu hopi entusiasmo pa reconoce esnan cu ta haci 
trabou importante pa y den nos comunidad. 


Den caso cu tin cualkier pregunta of pa mas informacion por 
tuma contacto cu e miembronan di Comision Condecoracion 
Real Aruba: 

sra. F. Perez-Lopez (tel. 583-8425) 

sr. V. Frank (tel. 587-4979) 

sra. N. Anthony (cel. 593-1921) 

sra. 1. Nicolaas-Ras (tel. 584-8880) 

sra. R. Garrido (cel. 593-1820) 

sr. D. Figaroa (cel. 741-0100) 


Tambe por acerca e comision via e-mail: 
gmail.com 


condeco.aruba@ 








“BRIEFING” 


Gobierno Di Aruba 


TUR DIALUNA 
DIARANSON 
DIABIERNA 


7:00 pm 





GOBIERNO DI ARUBA 


Un Etapa 
Nobo 


እ ለ EJ EXIT 

Plan Nacional pa atende cu e problematica di cacho na Aruba: 


INAUGURACION DI E CENTRO DI CONTROL 
DI CACHO 


Den un temporada cu hopi incertidumbre, e ta magnifico di 
por anuncia cu apesar di tur desafio, e actie comité a logra 
cu nan prome paso pa cu e Plan Nacional pa atende cu e 
problematica di cacho na Aruba. E inauguracion di e Centro di 
Control di Cacho a bira realidad. 


Pero pakico awo? Kico ta e prioridad pa bin cu algo asina awor 
aki? Tin cosnan mas importante pa atende y cu sigur tin hopi 
mas prioridad. Di maart 2019 a pidi un adviescommissie, e 
petit comité, pa diseña un plan pa atende cu e problematica di 
cacho na Aruba. Na november a instala e comision di accion, 
e actie comité, pa percura pa ehecucion di e Plan Nacional cu 
a wordo disefia. Esaki den interes general pa nos pais. 


E tema di cacho di caya, manera cu nos ta yama nan 
crioyoamente y e molester cu e por y ta causa, ta afecta TUR 
hende. No ta importa si bo tin cacho of no. Pa esnan cu tin 
cacho, e preocupacion ta obvio. Pero laga mi toca esnan cu no 
tin cacho, of pio ainda, cu no ta gusta cacho mes. Nan tambe 
ta wordo afecta. Pues si, asta cacho ta un interes general y 
ta importante pa nos soluciona e problema di cacho mas lihe 
posibel. Porta cu un simpel ehempel mi por splica esaki miho. 


Imagina bo cu bo ta un deportista of un amante di canamento, 
of door di COVID bo a dicidi di cuminsa practica deporte 
activamente. Bo no tin cacho y bo no ta gusta cacho. Bo ta 
bay core bicicleta y of core of cana pa bo salud. Bo ta topa 
un cacho riba caya cu por ataca bo, of molestia bo, cu tur 
consecuencia cu esaki por tin. Bo ta keda herida y asina bo 
ta keda afecta pa un cacho. Bo no gusta of bo no tin cacho, y 
toch bo ta haya bo den un situacion cu inesperadamente bo ta 
wordo afecta pa un cacho. 


Awe, cu inauguracion di e luga aki, Gobierno ta demostra di 
a pone atencion na e problema cu e cachonan ambulante por 
causa na nos ciudadanonan. Cu e paso cu ta tuma awor nos 
ta purba di alivia e ciudadano di su problema. E luga aki ta 
un paso esencial pa remedia e situacion actual y agudo di e 
problematica di cacho na Aruba. 


Nos mester ta consciente cu mayoria di cacho riba caya tin 
un doño; sea e doño tin un problema pa tene su cacho den 
cura, sea e dofio a deshaci di su cacho. Cacho mester ta 
den cura, esey ta ley! Awor polis por actua segun e ley cu 
ta na vigor desde aña 2015 y awor, cu e Centro di Control di 
Cacho aki, porfin nan tin un luga cu nan por hiba cachonan 
cu wordo tuma den beslag y of cu wordo haya riba caya. Cu e 
centro aki tambe nos ta cuminsa e proceso di elimina e asina 
yama 'afmaakhok' of ‘kill cage’, cu ta duna nos isla un mal 
nomber. Lamentablemente debi cu hopi di nos no ta un doño 
responsabel di nos mascotanan, un luga manera esaki a bira 








necesario loke kizas ta un realidad indesea. Pero e situacion 
ta manera cu e ta. Si no tabata tin doño iresponsabel cu tin e 
necesidad di deshaci di nan mascota, e existencia di e luga lo 
no tawata necesario. 


Na februari 2020 a cuminsa cu e transformacion di e luga 
aki. Despues COVID a yega Aruba y tur construccion a para 
y apesar cu e transformacion tawata cla, e trabou no por a 
wordo entrega. Door di doño iresponsabel cu tawata laga 
nan mascota indesea atras den becindario, apesar cu e luga 
tawata cera, mester a habri e luga bek den su funcion biew. E 
comision di accion a percura pa por inaugura e luga aki mas 
pronto posibel y awe esaki a wordo realisa y entrante awe 
tambe, e tin su funcion nobo. 


E problematica di cacho ta amplio door cu mester atende 
cu e “kill cage" y cu e ley di cacho tambe, cual ta rekeri un 
approach multi-disciplinario. Tras di pantaya di e prome paso 
aki, tin cuater ministerio envolvi. Pues, algo cu por aparenta 
di ta sumamente facil tin su trayectoria cu e tin cu cana, loke 
por haci cu e proceso a dura un poco mas largo cu a wordo 
anticipa. 


E comision di accion kier pidi tur hende, amante o no amante 
di mascota, pa den un esfuerso comun, yuda pa por logra 
resolve e problema di cacho y di pushi na Aruba. Esaki ta djis un 
comienso. Nos no t'ey ainda, pero e ta un comienso. Gobierno 
lo y a haci su parti pa cuminsa e movemento aki atrobe y lo sigui 
haci su parti pa duna autoridadnan e hermentnan necesario 
pa por actua debidamente. Polis por actua, actua! Si bo tin 
mascota, sea un dofio responsabel! Si bo no tin mascota y bo 
ta desea un, adopta un! Si bo wak un 'cute' riba caya, hinc'e 
den bo cura y cuida p'e! Si bo no tin mascota y bo ta wak 
maltrato di bestia, raporta esaki! Ban tur huntu combati abuso 
y negligencia di bestia y soluciona e problema di animalnan 
riba caya. 

REQUEST FOR EXPRESSION 









OF INTEREST (REOI) 
with regard to the Aruba Refinery 


Refineria di Aruba N.V./LLC, hereafter referred to as “RdA”, is conducting a strategic 
orientation with regard to the Aruba Refinery. RdA invites experienced and qualified parties 
interested in future activities at the Aruba Refinery to identify themselves through this 
transparent Request for Expression of Interest (REO!) process. 


ABOUT ARUBA: 





Interested parties are invited to express 
their interest for the following tracks: 


Resuming oil processing activity 
through lease and operation of 








Track a) existing installations and/or 
modernization thereof. 
Additional industrial developments 
at locations still available within the 
Track b) | refinery area, 


e.g. LNG transshipment, petrochemical 
facilities, alternative clean industry, 
renewable energies, etc. 


Repurposing of the Aruba Refinery 
by replacing existing installations 
and establishing entirely new 
industries. 








Track c) 





KEY REQUIREMENTS: 


@ Future activity at the Aruba Refinery should be 
aimed at making a significant contribution to the 
Aruban economy and labor market. 


ወ Future activity should also observe local regulations 
and industry best practices on Environment, Health 
and Safety (EHS). 


@ Future activity should observe the Kingdom of the 
Netherlands foreign affairs policy as well the 
economic and trade sanctions maintained by the 
US Office of Foreign Assets Control. 


More information on these requirements, as well as 
information on the Aruba Refinery, can be found in 
the REOI Document and Appendices. 





Please visit www.government.aw to download 
CONTACT| the official REO! Public Notice with registratio! 


and submission details. 


Aruba is an island and a constituent country within the 
Kingdom of the Netherlands situated in the southern 
Caribbean Sea, located about 1,000 km (620 mi) west of the 
main part of the Lesser Antilles and 29 km (18 mi) north of 
the coast of Venezuela. It measures 32 km (20 mi) long from 
its northwestern to its southeastern end and 10 km (6 mi) 
across at its widest point. Aruba is one of the four countries 
that form the Kingdom of the Netherlands, along with the 
Netherlands, Curacao, and Sint Maarten. 





ABOUT RdA: 


Refineria di Aruba N.V. /LLC (RdA), established in Aruba at 
Caya Dick Cooper 11, San Nicolas, was incorporated on 
October 1, 2016 under the laws of Aruba to be the landlord 
of the properties that the Government of Aruba acquired 
from the transfer and master settlement agreement with 
Valero Aruba Holding N.V.. The Government of Aruba is the 
sole shareholder of RdA. The properties of RdA consist of 
the following assets: 


“A 235,000 BPD Crude Oil Refinery of Medium Complexity; 


+ A Transshipment Terminal of 10.7 MMB Storage Capacity 
and Two Tugboats; 


* A total of 13 MMB of storage capacity; 


+ Two Reef berths each with the capacity to handle Ultra 
Large Crude Carriers (ULCC); 


» Approximately 3,750,000 square meters of long lease 
land. 
TIMELINE 


n | REO! 1 & 2 Issue Date:| REOI 1 & 2 Closing Date: 
June 8th, 2020 July 17th, 2020 





Disclaimer: no rights can be derived from this publication. Please refer to the REO! Public Notice for all relevant information. 

